Viborger Samler, 1782-04-22
En skikkelig Karl, som kan fremvise gode Skudsmaale, kan tiltræde en god Tieneste, og har ikke andet at oppasse end alene sin Herre og hans Ridehest. Den, som behøver denne Tieneste, melder sig hos Bogtrykker Mangor i Viborg Til de respective Liebhaberes Efterretning, bekiendtgiøres herved, at Mandagen den 29 April næstanstundende om Formiddagen Kl. 9 slet agter jeg underskrevne her paa Eskiergaard i Salling at lade min der havende Besætning ved offentlig Auction bortsælge, samme bestaaer af Sølv, Kaaber, Tin, Messing, Jernfang og Bliktøi, Chatoller, Dragkister, Borde, Stole, Speile, Commoder, Kakkelovne med videre, en Deel Sengesteder og Sengeklæder, Linnet og Dækketøi, item Bester, Hollænderiekøer, Faar, Sviin og videre Gaards-Jnventarium, som altsammen er i meget god Stand, Catalogi derover kan af de respective Liebhabere faaes til Eftersyn i Aalborg hos Hr. Justitsraad Thagaard og Hr. Haarboe, i Hobroe, hos Monsr. Mørk og Sr. Mandrup Due, i Viborg hos Hr. Apotheker Nielsen, i Randers hos Hr. Postmester Stabel, i Skive hos Hr. Postmester Ring, i Nyekiøbing hos Sr. Christen Holm, og her paa Eskiergaard hos mig underskrevne. 70 Stkr. gode Hollenderiekøer, en Deel gode Faar, kan ogsaa forinden Auctionen kiøbes, naar Liebhaberne behager at melde sig hos mig. Det maatte derfor behage de respective Liebhabere forbeskrevne og paafølgende Dage at infinde sig, da Conditionerne paa Auctionsstedet bliver bekiendtgjort. Eskier den 15 Martii 1782. von Geistler.